СҚО-да ауылға баратын дәрігерлерге 5 млн теңге көтермеақы беріледі
DATE: 21:01, 15 Қараша 2023 | GMT +5
TITLE: СҚО-да ауылға баратын дәрігерлерге 5 млн теңге көтермеақы беріледі
URL: https://kaz.inform.kz/news/sko-da-auilga-baratin-dargerlerge-5-mln-tenge-kotermeaki-berled-ecb72c/
META: DATE: 21:01, 15 Қараша 2023 | GMT +5
TOTAL WORDS: 174
AUTHOR(S):
TEXT: СҚО әкімдігінің отырысында денсаулық сақтау басқармасының басшысы Құмар Күсемісов кадр жетіспеушілігі мәселесіне тоқталды. Бүгінде өңірде 144 дәрігердің орны бос тұр, Петропавлға 71, ауылдарға 73 маман керек. «16 - жалпы практика дәрігері, 13 – акушергинеколог, 9 – хирург, 6 – офтальмолог, 7 – отоларинголог, 10 – педиатр, 7 – терапевт, 11 – кардиолог қажет. Маман жетіспеуінің негізгі себептеріне келер болсақ: мамандар басқа жаққа қоныс аударған, зейнетке шықты, жеке секторға ауысты», - дейді басқарма басшысы. Облысқа кадр тартудың бірден-бір жолы – көтермеақы төлеу. Былтыр өңірге 280 дәрігер келді, оның – 185-і қалада қалса, 95-і ауылға барып жұмысқа орналасқан. Келгендердің 156-сы жас маман. Солардың 167-сіне 314 млн теңге көтермеақы берілген. «Қазан айында өткен облыстық мәслихаттың сессиясында дәрігерлер үшін берілетін көтермеақы мөлшері өсірілді. Енді жалпы практика дәрігері Петропавлға келсе 1 млн, ауылға барса 1, 5 млн теңге алады, тар бейінді мамандар қалада қалса 3, 5, ауылға барса 5 млн теңге көтермеақы алмақ. Биыл көтерме жәрдемақы төлеуге бюджеттен 250 млн теңге бөлінді», - дейді Құмар Күсемісов. Қазіргі уақытта СҚО-да 1 471 дәрігер және 5 032 орта медицина қызметкері бар
